Κοινοβούλιο του Μαυροβουνίου

Το Κοινοβούλιο του Μαυροβουνίου (Skupština Crne Gore-Скупштина Црне Горе) είναι το νομοθετικό σώμα της Δημοκρατίας του Μαυροβουνίου. Το Κοινοβούλιο έχει επί του παρόντος 81 μέλη, τα οποία εκλέγονται για μια τετραετή θητεία. Μετά από το δημοψήφισμα ανεξαρτησίας στις 21 Μαΐου 2006, το Κοινοβούλιο ανακήρυξε και επικύρωσε την ανεξαρτησία του Μαυροβουνίου (3 Ιουνίου 2006). Το εκλογικό σύστημα της χώρας είναι η αναλογική εκπροσώπηση.https://www.coe.int/en/web/electoral-assistance/elecdata-montenegro Σημερινός Πρόεδρος του Κοινοβουλίου είναι ο Ιβάν Μπράγιοβιτς (SD), ενώ αντιπρόεδροι είναι οι Μπράνιμιρ Γκβοζνένοβιτς (DPS) και Γκέντσι Νιμανμπέγκου (FORCA).http://www.skupstina.me/index.php/en/parliament/members-of-parliament/members-of-parliament/item/80-ivan-brajovichttp://www.skupstina.me/index.php/en/predsjednik/item/2945-president-of-the-parliament-of-montenegro-mr-ivan-brajovic-speaks-with-european-commissioner-johannes-hahn Στην αντιπολίτευση απονέμεται η εναπομείνασα τρίτη αντιπροεδρία της Βουλής, η οποία επί του παρόντος είναι κενή, λόγω του συνεχιζόμενου μποϊκοτάζ 39 βουλευτών της αντιπολίτευσης, μετά από τη φερόμενη εκλογική νοθεία που έλαβε χώρα κατά τη διάρκεια των τελευταίων κοινοβουλευτικών εκλογών.https://balkaninsight.com/2019/03/30/montenegro-opposition-parties-unite-behind-civic-protests/https://www.euractiv.com/section/enlargement/news/chief-prosecutor-overrules-jailing-of-montenegro-opposition-leaders/https://www.euractiv.com/section/enlargement/news/montenegro-prosecutor-targets-opposition-leaders-in-coup-investigation/

Ιστορικά στοιχεία
Το Κοινοβούλιο του Μαυροβουνίου ιδρύθηκε για πρώτη φορά με το Σύνταγμα του Πριγκιπάτου του Μαυροβουνίου, το 1905, υπό το όνομα «Λαϊκή Συνέλευση» (Narodna skupština).http://skupstina.me/index.php/en/parliament/9-skupstina/o-nama Εκείνο το νομοθετικό σώμα είχε περιορισμένο ρόλο και ήταν κάτω από τον έλεγχο του «Knjaz» (Πρίγκιπα). Η πρώτη σύγκληση του Κοινοβουλίου πραγματοποιήθηκε το 1906. Μετά την ένταξη του Βασιλείου του Μαυροβουνίου στο Βασίλειο της Γιουγκοσλαβίας, το 1918, το Κοινοβούλιο του Μαυροβουνίου έπαψε να υπάρχει μέχρι τον Δεύτερο Παγκόσμιο Πόλεμο. Επανήλθε το 1944, με την ονομασία Αντιφασιστική Συνέλευση για την Εθνική Απελευθέρωση του Μαυροβουνίου (CASNO), που αργότερα θα αλλάξει το όνομά της σε Εθνοσυνέλευση του Μαυροβουνίου. Το 1946, μετά την πολιτειακή μεταβολή που συντελέστηκε, εξελέγη η Συνέλευση της Σοσιαλιστικής Δημοκρατίας του Μαυροβουνίου, μιας συνιστώσας Δημοκρατίας της Σοσιαλιστικής Ομοσπονδιακής Δημοκρατίας της Γιουγκοσλαβίας. Η σημερινή κοινοβουλευτική σύνθεση είναι η 23η από την ίδρυση της Βουλής.

Εξουσίες
Το Κοινοβούλιο διορίζει τον Πρωθυπουργό, που επιλέγει ο Πρόεδρος, καθώς και τους Υπουργούς που επιλέγονται από τον Πρωθυπουργό. Το Κοινοβούλιο ψηφίζει, επίσης, όλους τους νόμους που έχουν ισχύ στη χώρα, επικυρώνει διεθνείς συνθήκες, διορίζει τους δικαστές όλων των δικαστηρίων, εγκρίνει τον προϋπολογισμό και εκτελεί άλλα καθήκοντα όπως ορίζει το Σύνταγμα. Το Κοινοβούλιο μπορεί να εκκινήσει τη διαδικασία πρότασης μομφής κατά της κυβέρνησης εφόσον έχει την στήριξη της πλειοψηφίας των μελών του.http://www.europarl.europa.eu/RegData/etudes/ATAG/2016/589837/EPRS_ATA(2016)589837_EN.pdfhttps://www.constituteproject.org/constitution/Montenegro_2013.pdf?lang=enhttps://www.constituteproject.org/constitution/Montenegro_2007.pdf

Παραπομπές

Κατηγορία:Πολιτική του Μαυροβουνίου
Μαυροβουνιο